section_heading: Povijest
paragraph_text: 14.studenog 2009. objavili su vijest da se gasi signal Radiopostaje Novi Travnik. Radiopostaja Novi Travnik bila je jedna od samo četiriju radijskih postaja na području Središnje Bosne koje program emtiraju na hrvatskom književnom jeziku. Nije ugašena zbog realnih razloga poslovanja, nego zahvaljujući političkim i inim igrama nekih lokalnih moćnika, a pod izgovorom ekonomske krize. Radi spašavanja opstanka postaje, pokrenuta je Facebook grupa za podršku, a dva dana poslije stiglo je pismo potpore postaji, u kojem je istaknuto da netko ne može podnijeti ni naziv "radiopostaja", a tako daleko se otišlo da neki ne mogu podnijeti ni postojanje medija na materinjem jeziku Hrvata. Internetski arhivi su sačuvali službene stranice radio-nt.com do veljače 2010. godine. Prosinca 2009. postaja je još bila aktivna. Do prosinca 2009. su iz općine uplaćivali po 1500 maraka mjesečno. 2009. su godine općinski načelnik Refik Lendo (u TO BiH lipnja 1992.,, zapovjednik operativne grupe Armije RBiH "Bosna" 24. lipnja 1993.<ref>Novi.ba 'Refik Lendo i koalicija SDA-HDZ privatiziraju i guše općinu!' , 17. listopada 2016. (pristupljeno 26. svibnja 2017.)) i općinsko vijeće pravdajući se teškom ekonomskom situacijom uskratili tu pomoć tvrdeći da to više nisu u mogućnosti činiti, no u postaji nisu bili uvjereni u to, nego su sumnjali da je pozadina cijele priče naziv "radiopostaja" i činjenica da se na Radiopostaji Novi Travnik služe hrvatskim književnim jezikom. Potvrda sumnjama je potez novotravničke općinske vlasti kojom su postaji iz drugog grada RTV-u Travnik kojoj je osnivač SDA dali novac, a za Radiopostaju Novi Travnik ga "nije bilo". Razlog takvom ponašanju je i nacionalno pitanje. Nakon dugo godina prvi je put imenovan ravnatelj i predsjednik UO koji nisu Hrvati, nego Bošnjaci. Najglasniji u osudi nacionalne nejednakosti na štetu Hrvata na radiju i u Općini bili su u HSS-NHI-u.